**výtvarnÁ výchovA**

***Hodinová dotácia:***

|  |  |  |  |  |  |  |
| --- | --- | --- | --- | --- | --- | --- |
| **Výtvarná výchova** | 5. ročník | 6. ročník | 7. ročník | 8. ročník | 9. ročník | Spolu |
| Štátny vzdelávací program | 1 | 1 | 1 | 0 | 0 | 3 |
| Školský vzdelávací program | 0 | 0 | 0 | 0 | 0 | 0 |
| Spolu | 1 | 1 | 1 | 0 | 0 | 3 |

1. **Charakteristika učebného predmetu**

Predmet **výtvarná výchova** (ďalej VV) nižšieho sekundárneho vzdelávania plynulo nadväzuje na výtvarnú výchovu v primárnom vzdelávaní. Naďalej vychádza z autentických skúseností žiaka, získaných výtvarnou činnosťou – z intenzívnych zážitkov dobrodružstva tvorby a sebavyjadrovania sa. Rozvíja osobnosť žiaka v úplnosti jej cítenia, vnímania, intuície, fantázie i analytického myslenia – vedomých i nevedomých duševných aktivít. Vzhľadom na psychický vývin zodpovedajúci veku, ustupuje spontánny prístup k vyjadrovaniu seba samého a vyjadrovaniu vonkajších podnetov. Väčšina žiakov v tomto období stráca svoju prirodzenú výrazovosť. VV sa musí podieľať na tejto transformácii. Uskutočňuje sa to:

– dôrazom na objaviteľský prístup k technikám, vyjadrovacím prostriedkom a médiám,

– nahradením nedostatku formálnych zručností pri vyjadrovaní reality, postupmi ktoré takéto zručnosti nevyžadujú,

- väčším dôrazom na myslenie žiaka, na príčinné súvislosti, vzťahy medzi javmi a poznávaciu funkciu umenia i vlastného vyjadrovania sa výtvarnými prostriedkami.

Ťažisko sebavyjadrovania sa, oproti primárnemu vzdelávaniu, prenáša na iné oblasti aktivity. Do vyučovania sú zaraďované prostriedky a činnosti, ktoré rozširujú možnosti poznávacieho procesu žiaka a dovoľujú mu naplniť jeho prirodzené ambície po vizuálnom vyjadrení skutočnosti, po poznávaní formálnej i obsahovej štruktúry sveta, po presnejšom zobrazení pozorovaných vzťahov, po vyššej technickej dokonalosti prejavu, po pluralite spôsobov vytvárania. Zapája sa koncepčné a konštrukčné myslenie, ktoré je uvádzané do vzťahu s myslením estetickým. Detskú spontánnosť má postupne nahrádzať jej dospelý ekvivalent – duchovná otvorenosť a sviežosť, spojená s pribúdaním vedomej tvorivej operatívnosti. Žiak reaguje na stále komplexnejšie podnety, reflektuje podnety prírodné, civilizačné i kultúrne. Zvyšujú sa jeho technické schopnosti. Preto vo výtvarnej výchove potrebuje objaviť oblasť nových možností, zodpovedajúcich svojmu vývinu.

**Obsah vyučovania VV** tvorí sústava edukačných tém. Každá z tém zodpovedá riešeniu určitého výtvarného problému. Témy sú zoradené v metodických radoch. Metodický rad predstavuje riešenie príbuzných výtvarných problémov v priereze ročníkov (v tabuľke vodorovný rad), vždy na úrovni zodpovedajúcej veku. Takéto zoradenie sleduje stupňovanie náročnosti pri štruktúrovaní osobnosti žiaka. Zoradenie edukačných tém v rámci jedného ročníka (v tabuľke zvislý rad) umožňuje učiteľovi sledovať motivačné nadväznosti, prípadne

ich zgrupovať a tvoriť z nich edukačné projekty. Takto koncipovaná sieť edukačných tém predstavuje model, s ktorým môže učiteľ dynamicky pracovať – podľa potreby preraďovať témy v časovom pláne jedného ročníka i medzi ročníkmi. Témy napĺňa konkrétnymi úlohami

(zadaniami pre žiakov) učiteľ. Niektoré edukačné témy sú alternatívne – označené ako a), b).

V metodickej prílohe osnov sú k jednotlivým metodickým radom vypracované vzorové úlohy, mali by však slúžiť ako nezáväzná inšpirácia pre učiteľov. Okrem navrhovaného priebehu úlohy obsahujú možné motivačné a námetové východiská, navrhovanú techniku (pokiaľ nie je predmetom edukačnej témy) a vyjadrujú ciele každej úlohy.

**Metodické východiská** **predmetu**

Vyučovanie VV je programovaný a riadený proces v ktorom ale učiteľ iniciuje, rešpektuje a podporuje nápady a individuálne riešenia žiaka.

Východiskami tohto procesu sú:

**1. činnosti žiakov,** ktoré vychádzajú z myšlienkových, formálnych a technických procesov výtvarných a vizuálnych umení. Sú založené na súčasnom stave poznania vizuálnej kultúry;

**2. témy/námety/obsahy** zobrazovania, ktoré majú svoj dôležitý antropologický a kultúrny charakter;

VV predstavuje v rámci obsahu vyučovania jedinečnú možnosť tematizovať základné antropologické koncepty:

a) koncepty časopriestoru (čas, priestor, pohyb, mierka, hĺbka, výška, šírka …),

b) kultúrne archetypy vyjadrovania prírody (živly, prírodné polarity...),

c) kategórie estetického prežívania (krása, škaredosť, neurčitosť, drsnosť, jemnosť ...),

d) kategórie uvedomovania si osobnej a kultúrnej identity (ja, iný, cudzinec, priateľ, postihnutý ...; kultúrne rozdielnosti vo vizuálnom vyjadrovaní sveta),

e) kategórie afektivity (radosť, bolesť, smútok, náladu ...).

**Témy ponímame z hľadiska:**

a) osobnosti a veku žiaka,

b) edukačných cieľov,

c) kultúrno-spoločenskej reality.

Žiak spracováva (mentálne i formálne) symboly, ktoré vizuálne vyjadrujú jeho predstavy a fantazijné koncepty, alebo sa odvolávajú na javovú stránku sveta. Na rozdiel od iných predmetov, ktoré sa zaoberajú niektorými z týchto tém, VV angažuje osobnosť žiaka v inom zmysle: neučí sa o nich, ale vyjadruje ich, hľadá svoj spôsob ich vyjadrenia. To kladie vyššie nároky na senzomotorické a afektívne ciele predmetu a tým dopĺňa predmety v ktorých prevažuje cieľ kognitívny.

**3. v reflexii diel** výtvarného umenia, dizajnu, architektúry, filmu a videa;

V nižšom sekundárnom vzdelávaní sa zvyšuje dôraz na poznávanie a veku primeraný rozbor diel vizuálnej kultúry – jednak kľúčových diel reprezentujúcich historické epochy a kultúry, jednak diel reprezentujúcich súčasné tendencie vizuálnych umení.

1. **Ciele učebného predmetu**

Ciele výtvarnej výchovy na úrovni nižšieho sekundárneho vzdelávania sú:

**Kognitívne ciele**

Poznávať jazyk vizuálnych médií – jazykové prostriedky, základné kompozičné princípy, vybrané techniky a procesy vizuálnych médií. Rozumieť im a tak zvyšovať uvedomelosť reflexie vizuálnej kultúry. Poznávať a vedieť pomenovať pôsobenie (výraz) umeleckých diel, svoj zážitok z nich. Poznať vybrané typické diela vizuálnej kultúry, reprezentujúce žánre a niektoré štýlové obdobia a iné kultúry.

Cez vlastnú činnosť žiaka uvádzať k poznaniu a vedomej reflexii sveta vizuálnych znakov (multimédiá, reklama, výtvarné médiá, architektúra, dizajn), k vedomému používaniu zobrazovania a jeho kritickej selekcii.

**Senzomotorické ciele**

Vedome rozvíjať tvorivosť.Umožniť žiakovi vývoj od detského, spontánneho spôsobu vyjadrovania k vyjadrovaniu cieľavedomému, s dôrazom na vlastný prístup, vlastný názor a vkus. Naďalej rozvíjať a kultivovať vnímanie, predstavivosť a fantáziu, podporovať a podnecovať jeho nápaditosť a tvorivú sebarealizáciu, prekonávanie konvenčných schém a inovovanie naučených myšlienkových a zobrazovacích vzorcov. Prostredníctvom VV rozvíjať tvorivosť v jej základných, všeobecne uplatniteľných princípoch. Formovať a rozvíjať gramotnosť (zručnosti) žiaka v oblasti vyjadrovania sa výtvarnými prostriedkami prostredníctvom vybraných médií, nástrojov a techník.

**Socioafektívne ciele**

Formovať kultúrne a postoje. Vychovávať žiaka smerom k vytváraniu si primeraných kultúrnych postojov, názorov a hodnotových kritérií; cez zážitok aktívneho vyjadrovania a vnímania umeleckých diel uvádzať ho do poznávania hodnôt umenia a kultúry – vo vzťahu k tradícií, ale na úrovni aktuálneho vnímania problematiky vyjadrovania sveta umením.

Formovať celistvú osobnosť. Pristupovať k osobnosti žiaka v jej úplnosti – rozvíjať cítenie, vnímanie, intuíciu, fantáziu,  analytické myslenie a poznávanie, a taktiež formovanie a aktívne používanie zručností – to všetko prostredníctvom činnostného a zážitkového vyučovania.

Osnovy VV podporujú medzipredmetové väzby, interdisciplinárnosť vyučovania, pri zachovaní špecifík spôsobu poznávania sveta prostredníctvom výtvarnej výchovy. Zapájajú citovosť, afektivitu, expresivitu a obrazovú konceptualizáciu, ktoré sú vlastné výtvarnému vyjadrovaniu, do vzťahu aj s inými, prevažne kognitívnymi predmetmi. V rámci nižšieho sekundárneho vzdelávania to predstavuje vedomé hľadanie formálnych a obsahových súvislostí s prírodovednými i humanitnými predmetmi a s inými druhmi umenia.

1. **Témy, tematické okruhy**

|  |  |  |  |
| --- | --- | --- | --- |
|  | **5. ročník** | **6. ročník** | **7. ročník** |
| **metodické rady** | **edukačné témy / výtvarné problémy** | | |
| **1.**  **výtvarný jazyk**  **/ základné prvky výtvarného vyjadrovania** | **5.1.** negatív a pozitív  /v plošnom vyjadrení  negatív a pozitív  /v plastickom vyjadrení | **6.1.** mierka  a proporčné vzťahy, operácie  s proporciami | **7.1.** poriadok  a chaos, usporadúvanie prvkov v kompozícii |
| **2.**  **možnosti zobrazovania videného sveta** | **5.2**. kreslenie predmetu podľa skutočnosti/ modelácia šrafovaním tieňovaním, lavírovaním | **6.2.** kreslenie figúry podľa skutočnosti  a spamäti | **7.2.** kreslenie priestoru / perspektíva |
| **3.**  **podnety výtvarného umenia / médiá, štýly, procesy, techniky, techniky, témy** | **5.3.** kubizmus  a konštruktivizmus | **6.3.** kinetické /svetelné umenie | **7.3.** dada,  neodada |
| **5.4.** surrealizmus |
| **6.4.** op-art | **7.4.** akčné umenie |
|
| **5.5.** abstraktné umenie |
| **4.**  **podnety výtvarného umenia** | **5.6.** ranokresťanské  a byzantské umenie  /mozaika  alt. **.** ranokresťanské a byzantské umenie  /ikona | **6.5.** stredoveké a gotické umenie | **7.5.** renesančné umenie |
| **5. podnety fotografie** | **5.7.** základy práce  s fotoaparátom / hry  s ostrosťou  a neostrosťou  /digitálny fotoaparát, uloženie a základné operácie s fotografiou v počítači | **6.6.** inscenovaná fotografia  /kresba svetlom, zmeny osvetlenia – vplyv na plasticitu | **7.6.** fotografická reportáž  /spájanie obrazov /tvorba deja, záznam akcie, performancie |
| **6.**  **podnety filmu  a videa** | **5.8.** záber, spájanie obrazov,  montáže, koláže | **6.7.** vzťah obrazu  a zvuku vo filmehudba, hlas a slovo, strih | **7.7.** scenár  /literárna príprava filmu a videa |
| **7.**  **podnety architektúry** | **5.9.** hravé skúmanie priestoru | **6.8.** urbanizmus  /plán mesta, štruktúra zón, doprava, uzly, vzťah ku krajine, mesto a dedina  /fantastické priestory | **7.8.** typ, funkcia  a výraz stavby |
| **8.**  **podnety dizajnu** | **5.10** obalový dizajn  /materiál, tvar  a grafické riešenie  alt.návrh loga, značky,  ex libris | **6.9.**  odevný dizajn  /časť odevu, doplnok | **7.9.** dizajn výrobku  /návrh úžitkového predmetu |
| **9.  podnety tradičných remesiel** | **5.11.** podnety hrnčiarstva  /alt.: kombinácia hrnčiarstva  a drotárstva | **6.10.** podnety košíkárstva, pletenie | **7.10.** podnety krajčírstva,  /alt.: podnety čipkárstva |
| **10.**  **elektronické médiá** | **5.12.** úprava digitálneho obrazu  /skenovanie  /základné operácie  s digitálnym obrazom  /alt.: ukážky možností úpravy digitálnej fotografie v počítači | **6.11.** spracovanie  a montáž obrazu  /vrstvy, filtre, transformácie, farebné variácie  /písmo a obraz  /alt.: simulovanie vrstiev a filtrov prostredníctvom mechanických  a výtvarných prostriedkov | **7.11.** morfing  /transformácie tvaru na iný tvar prostredníctvom softveru  /alt.: transformácie tvaru na iný tvar prostredníctvom rozkresby, princípy morfingu |
| **11.  podnety hudby  a literatúry,  / synestetické podnety** | **5.13.** grafická partitúra  /pokus o jej hudobnú interpretáciu | **6.12.** farebná hudba  /objekt, hudobno-vizuálny nástroj  /alt.:zvuková plastika, objekt | **7.12.** vizuálna poézia  /pokus o recitáciu |
| **12.**  **podnety rôznych oblastí poznávania sveta** | **5.14.** výtvarné hry  s problematikou dejepisu  alt. výtvarné hry  s problematikou zemepisu | **6.13.** podnety prírodopisu  /prírodné štruktúry | **7.13.** telo človeka, zvieraťa |
| **13.  tradícia a identita  / kultúrna krajina** | **5.15.** výtvarné  reakcie na rôzne typy regionálnych ornamentov /ornamentov rôznych kultúr | **6.14.** výtvarné reakcie na tradičné formy (architektúry odevov, jedál, zvykov ...) | **7.14.** rozprávky, príbehy, legendy  a história obce, regiónu  spracované výtvarnou formou |
| **14.**  **škola v galérii**  **/galéria v škole** | **5.16.** objavovanie  prvkov obrazu v galerijnej zbierke  alt. galéria na internete | **6.15.** obraz pre 5 zmyslov | **7.15.** slovo a obraz |

1. **Požiadavky na výstup**

**Cieľové kompetencie**

Žiak by mal mať po absolvovaní **nižšieho sekundárneho vzdelania** tieto vedomosti, zručnosti a postoje:

**Vedomosti**

Vo výtvarnej výchove je väčšina vedomostí získavaná a zároveň overovaná prostredníctvom praktických činností žiaka; časť vedomostí o výtvarnom umení a vizuálnej kultúre sa utvára počas motivačnej, expozičnej a diskusnej časti vyučovacej jednotky a je podporená vizuálnymi materiálmi (edukačné DVD, knihy, časopisy).

Absolvent nižšieho sekundárneho vzdelania sa naučil:

**Zručnosti a spôsobilosti**

**Formálne zručnosti**

*Vyjadrovacie zručnosti, ktoré predstavujú základy znalostí vyjadrovacích prostriedkov (jazyka) vizuálnych umení (gramotnosť v oblasti vizuálnej kultúry).*

Žiak dokáže:

– zvládnuť základy proporčnej stavby zobrazovaného predmetu (výška a šírka, pomer hlavných častí),

– dokázať vybrať časť videnej skutočnosti za účelom zobrazenia – záber (fotografia, film, komiks), rám, pohľad (obraz), charakteristický tvar (plastika),

– hrať sa s jednoduchými animačnými trikmi, kamuflážou a napodobneninou (filmový trik, kulisa, maskovanie, mimikry),

– vytvárať formálne série z jedného motívu a jednoduché variácie motívu,

– vyjadriť sa základnými technickými postupmi kreslenia, maľovania, jednoduchých grafických techník, fotografovania, priestorového vytvárania objektu, plastiky a skulptúry,

– vytvoriť základný rozvrh architektonického tvaru a priestoru, kresbu jednoduchého dizajnérskeho návrhu,

– tvorivo používať vybrané médiá, vyjadrovacie prostriedky, nástroje a techniky komponovať a štylizovať – prostredníctvom toho vedieť vyjadriť vlastné nápady a koncepty,

– vo svojom vyjadrovacom procese spracovať charakteristické podnety z prostredia svojej obce (regiónu), svojho sociálneho prostredia,

– vo svojom vyjadrovacom procese spracovať charakteristické podnety rôznych (vybraných) tendencií umenia 20. st. až po súčasnosť,

– vo svojom vyjadrovacom procese (výtvarnom, hudobnom, literárnom) spracovávať podnety z iných predmetov.

**Technické zručnosti**

Žiak dokáže:

– zvládnuť narábanie s rôznymi nástrojmi (ceruza, štetec, pero, fixy, uhlík, drievko, rydlo, nožnice, šablóna, špachtľa, valček a pod.),

– kresliť prostredníctvom linky a šrafovania, tieňovania,

– zvládnuť technické základy usporiadania a miešania farieb na palete i na obraze; vyfarbovať tvar, plochu viacerými spôsobmi prostredníctvom štetcového rukopisu (napr. šrafúra, pointilizmus, roztieranie, zapúšťanie),

– zvládnuť konštrukčno-technické úkony s materiálmi (krčenie, zohýbanie, trhanie, strihanie, skladanie, vrstvenie a pod.), spájanie materiálov v koláži a v asambláži (vkladanie, lepenie, spínanie, viazanie, drôtovanie a pod.),

– zvládnuť techniku konštrukcie vonkajšieho tvaru – balenie (paketáž), obliepanie, obväzovanie, odrôtovanie,

– zvládnuť jednoduché techniky otláčania (frotáž, dekalk, monotypia, papierorez, sádrorez linorez a pod.),

– zvládnuť základy modelovania predmetných tvarov, otláčania do modelovacej hmoty a jednoduchého odlievanie reliéfu do sadry,

– zvládnuť techniku skladania a spájania priestorových tvarov do asambláží,

– zvládnuť základné grafické operácie na počítači.

**Mentálne spôsobilosti**

*Rozvoj schopností a získavanie zručností v oblasti vnímania skutočnosti a prežívania zážitku, vyjadrovania fantázie, predstáv a nápadov (vlastných koncepcií), rozumového posudzovania, konvergentného a divergentného myslenia.*

Žiak dokáže:

– vedieť odôvodniť výber časti alebo prvkov zobrazovanej skutočnosti (čo zobraziť) alebo hľadiska (dôležité – nepodstatné, zaujímavé – nezaujímavé),

– chápať niektoré spôsoby notácie (mapa, partitúra, plán) ako výtvarný spôsob vyjadrovania skutočnosti,

– vnímať a analyticky porovnávať charakter okolitej krajiny, svojej obce, svojho bydliska s inými typmi krajín, architektúr – uvedomiť si a výtvarne reflektovať špecifiká svojho kultúrneho a fyzického prostredia (charakteristické prvky obce, mesta; pamiatky) ...,

– uvedomovať si možnosti výtvarného vyjadrenia niektorých podnetov prírodovedy (napr. premeny látok, váhy, zmeny skupenstva, magnetizmu, páky), geometrie, (tvarov, povrchov, línií, bodov, obsahov) matematiky (počtu, množín, sčítania, odčítania, násobenia, delenia) ...,

– pokúšať sa o charakterizáciu seba samého, o vyjadrenie svojich typických znakov, o vlastnú ikonografiu, erb, značku, logo.

**Postoje**

*Hlavnou kompetenciou v oblasti postojov je a priori* ***tvorivý prístup*** *– žiak je vedený k tomu, aby pri každej edukačnej téme volil svoje vlastné, teda* ***autentické riešenie****, a postupne formuloval svoj estetický (vkusový) i hodnotiaci názor. Formovanie takéhoto prístupu je dôležitým momentom výučby, ktorý vyvažuje prevažne propozičné a konvergentné myslenie formované väčšou časťou kurikula.*

U žiaka sa sformovali tieto postoje:

– otvorenosť voči experimentovaniu s farbou, hmotou, tvarom, technikou, postupom, motívom a témou,

– otvorenosť voči hľadaniu analógií (tvarových, materiálových, výrazových),

– v nižších ročníkoch spontánne výtvarné riešenia,

– náklonnosť k uvedomenému hľadanie vlastných riešení, odklon od vyjadrovacích schém – inovovanie grafických stereotypov na základe podnetov fantázie a (primerane veku) vlastného názoru (myslenia),

– tolerancia voči rôznym typom vyjadrovania, vkusu iných ľudí,

– aktívny prístup ku svojmu prostrediu, citlivá reflexia jeho hodnôt – jeho poznávanie a pretváranie.

- vyjadriť a vyhodnotiť štýl ľudí ktorých obdivuje (považuje za svoj vzor) a porovnať ich so svojím štýlom,

– hľadať vlastné cesty sebavyjadrenie; budovania vlastného vkusu a tváre (imidžu),

– spolupracovať pri realizácii vlastných konceptov a zosúladiť ich s ponímaním iných žiakov.

**Poznámky**

• Pri používaní elektronických médíi (metodické rady Podnety fotografie, Podnety filmu

a videá a Elektronické médiá) odporúčame triedu deliť na 2 skupiny.

• Pri niektorých edukačných témach je možné združiť vyučovanie výtvarnej výchovy do

spoločných projektov s inými predmetmi.

• K učebným osnovám je vydaná metodická príloha s rozvedenými metodickými radmi,

ktoré nie sú záväzné, majú charakter inšpiračného materiálu pre učiteľa. Expozičný,

pracovný a demonštračný vizuálny materiál sa nachádza na edukačnom DVD.

• Predmet VV musí byť vyučovaný, vzhľadom na vyššie nároky znalosti médií a

technológii, výlučne kvalifikovanými učiteľmi VV.

• V rámci tematického učebného plánu môže učiteľ edukačné témy zaraďovať do

vyučovania v poradí ako a časovom rozpätí podľa vlastného uváženia.

• Predmet VV je klasifikovaný na vysvedčení známkami. Metodika hodnotenia je

rozpracovaná v metodickej prílohe.

1. **Metódy a formy**

* Pri používaní elektronických médií (metodické rady Podnety fotografie, Podnety filmu a videa a Elektronické médiá) odporúčame triedu deliť na 2 skupiny.
* Organizácia činnostného vyučovania vyžaduje väčšie časové jednotky ako 45 min. Z toho dôvodu je optimálne navýšiť hodinovú dotáciu v školskom pláne.
* Pri niektorých edukačných témach je možné združiť vyučovanie výtvarnej výchovy do spoločných projektov s inými predmetmi.

1. **Učebné zdroje**

* K učebným osnovám je vydaná metodická príloha s rozvedenými metodickými radmi, ktoré nie sú záväzné, majú charakter inšpiračného materiálu pre učiteľa.

1. **Hodnotenie predmetu**

Hodnotenie každého predmetu je špecifické, pretože musí zohľadniť špecifický prínos

predmetu k vzdelanostnému rastu a osobnostnej formácii žiaka.

Špecifikom výchovy prostredníctvom výtvarných činností a výtvarného vyjadrovania

je, že sa v rámci jej procesu očakáva vlastný prístup žiaka k aplikácii techník, nástrojových

a koordinačných zručností, ale najmä v oblasti vytvárania svojich osobných symbolických

reprezentácií skutočnosti (obrazov, objektov, priestorových riešení, akčných a procesuálnych vyjadrení svojej fantázie, predstáv a reality vonkajšieho sveta). Výtvarná výchova na ZŠ je predmet, ktorý sa nenapĺňa realizáciou požadovaného programu (edukačnej úlohy), ale v ktorých je tento program len východiskom k samostatnému (tvorivému)výtvarnému vyjadrovaniu sa žiaka. Ináč by nespĺňali svoje ťažiskové poslanie: formovať mentálne štruktúry žiaka v smere aktívnej otvorenosti voči interpretáciám a vyjadrovaniu sveta a seba, orientovať žiaka k tvorivému prístupu – či v rámci sebavyjadrovania, alebo riešenia zadaných úloh.

Hodnotenie má v prvom rade funkciu pozitívne motivovať žiaka a usmerniť jeho

osobnostný vývoj. Tu musí učiteľ brať ohľad na jeho schopnosti, nadanie, ambície a vkus.

Pri hodnotení žiaka má prednosť porovnávanie jeho výkonu s jeho predchádzajúcimi

výkonmi a s nastavenými kritériami pre porovnávanie s výkonmi iných žiakov.

Až v druhom rade je teda hodnotenie porovnaním v rámci skupiny žiakov (triedy). Toto

porovnanie má mať najmä výchovný charakter. Pri zohľadnení osobitosti každého žiaka

poskytuje obraz o rozvrstvení škály kvality prístupu, výkonu, poznania, schopnosti zaujať

stanovisko a výsledku činnosti v porovnaní medzi jednotlivými žiakmi. Nehodnotíme teda

len (alebo v prvom rade) výsledok činnosti (vytvorený artefakt), ale celý proces a prístupžiaka v rámci tohto procesu

Ťažiskovou formou hodnotenia je osobný rozhovor so žiakom, v ktorom učiteľ žiakovi poskytne citlivú, veku primeranú, analyticky podloženú spätnú väzbu o rôznych aspektoch jeho činnosti (viď kritériá hodnotenia). Vo vzájomnej komunikácii má žiak možnosť klásť otázky alebo zdôvodniť svoj prístup. Túto formu odporúčame príležitostne kombinovať aj so sebahodnotením žiaka. Nevyhnutnou formou hodnotenia je aj **škálovanie formou známok**, porovnateľné so známkovaním, aké sa používa v iných predmetoch vyučovaných na škole. Školy najmä v prvom ročníku primárneho vzdelávania používajú rôzne formy hodnotenia. Odporúčame hodnotenie výtvarnej výchovy na ZŠ primerane zosúladiť so spôsobom hodnotenia ostatných predmetov. Hodnotíme škálou od 1 do 5, pokiaľ škola nepoužíva na hodnotenie iný systém (slovné hodnotenie a pod.). Nie je nutné známkovať každú prácu a každý výkon žiaka. Je na voľbe učiteľa, ktoré úlohy bude hodnotiť, aby poskytli žiakovi i prostrediu dostatočný obraz o jeho kvalitách a vývoji. Odporúčame však, aby žiak bol hodnotený z úloh v rámci rozličných metodických radov, aby bola vyváženosť výkonu žiaka, nakoľko môžu byť rozdiely vzhľadom na rôznorodosť záujmov a schopností žiakov.

**Kritériá hodnotenia**

Učiteľ má brať ohľad na to, že výtvarný prejav súvisí s fantáziou, sebaprojekciou, záujmami a intímnym svetom žiaka a že toto hľadisko sa bude prejavovať aj v jeho riešení výtvarných úloh iniciovaných učiteľom. Preto sa pri hodnotení musí vyvarovať paušálnych súdov a šablónovitých kritérií, ktoré by sa mohli necitlivo dotknúť osobnostného zamerania žiaka. Uprednostňujeme osobný, diferencovaný prístup. Predložené kritériá sú orientačné, učiteľovi poskytujú štruktúru analýzy jednotlivých hľadísk uplatniteľných na činnosť žiaka v rámci výtvarnej výchovy. Výsledok výtvarných činností (artefakt) nie je jediným predmetom hodnotenia, ale učiteľ zvažuje všetky nižšie vymenované kritériá. Výsledok výtvarnej činnosti je síce dôležitý, u žiaka naň vzniká obyčajne citová väzba – spokojnosť dieťaťa s vlastným výkonom, čo ho následne motivuje pre ďalšiu výtvarnú prácu a udržiava jeho záujem o sebavyjadrovanie. Je teda potrebné, aby učiteľ k nemu zaujímal stanovisko. Okrem neho treba hodnotiť, a niekedy aj uprednostniť, proces výtvarných činností, pretože práve v rámci tohto procesu dochádza k formácii osobnosti žiaka a k získavaniu kompetencií – k napĺňaniu cieľov výtvarnej výchovy.

**Kritériá hodnotenia sú vypracované v súlade s ročníkovými kompetenciami a je upravená verzia potrebné, aby učiteľ pri hodnotení mal tieto kompetencie a ich postupné dosahovanie na zreteli**.

Učiteľ u žiaka hodnotí, primerane veku:

**a) priebeh vytvárania postojov**: - prístup k činnostiam z hľadiska tvorivosti, t. j. uplatnenie vlastných inovatívnych nápadov a vlastného zamerania pri realizácii edukačnej úlohy, - otvorenosť voči experimentovaniu, skúšanie iných, svojských riešení, - cieľavedomosť riešení, - záujem o činnosti v rámci edukačných úloh a prípravy pomôcok, - schopnosť spolupracovať, - schopnosť zaujímať stanoviská k výsledkom svojej práce a práce spolužiakov;

**b) priebeh získavania zručností a spôsobilostí**: - technické zručnosti (ovládanie požadovaných nástrojov, materiálov a technických operácií s nimi), - formálne zručnosti (vyjadrovanie sa prostredníctvom výtvarného jazyka), - mentálne spôsobilosti na úrovni rozvoja vnímania a prežívania, - mentálne spôsobilosti na úrovni rozvoja predstavivosti a fantázie, - mentálne spôsobilosti na úrovni myslenia (vlastné témy, koncepcie, návrhy; schopnosť analyzovať a syntetizovať, pomenovať procesy, interpretovať zážitky);

**c) priebeh získavania vedomostí:** - znalosti oblastí vizuálnej kultúry a výtvarného umenia súvisiacich s preberanými edukačnými úlohami, - pochopenie výtvarného diela a schopnosť interpretovať ho, - znalosť materiálov, techník, médií a procesov ich používania;

**d) schopnosť realizácie výsledného artefaktu.**

|  |  |  |
| --- | --- | --- |
| Stupeň hodnotenia | Opis kritérií | poznámka |
| **výborný** | Žiak spĺňa kritéria (a – d) na vynikajúcej úrovni:   * žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu, * žiak dokáže vyjadriť veku primerané postoje (vkus, názor, spolupráca, individualita) v oblasti vizuálnej kultúry, * žiak ovláda zručnosti ( technické, nástrojové, materiálové) podľa požiadaviek ročníkových kompetencií na vynikajúcej úrovni, * žiak preukazuje veku primerané mentálne spôsobilosti na úrovni vnímania, prežívania, fantázie a predstavivosti, vytvárania vlastných koncepcií * žiak dokáže rešpektovať vlstný tvorivý výsledok a je tolerantný voči tvorivým prejavom, názorom a vkusu iných, * žiak zrealizoval artefakt primerane svojmu veku a schopnostiam. | Proporcie medzi jednotlivými kritériami zvažuje učiteľ podľa individuálnych daností žiaka |
| **chválitebný** | Žiak v podstate spĺňa kritéria 1. Stupňa hodnotenia, ale je menej samostatný, iniciatívny a tvorivý. |  |
| **dobrý** | Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom. |  |
| **dostatočný** | Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje získané zručnosti a poznatky v nových oblastiach. |  |
| **nedostatočný** | Žiak nespĺňa kritériá, nemá záujem o výtvarné aktivity, neguje vyučovací proces. | Neoporúčame používať stupeň nedostatočný v celkovom hodnotení žiaka; v čiastkovom hodnotení len vo výnimočných prípadoch (napr. zámerné negovanie vyučovacieho procesu) |